Pericolul deșertificării stă la pândă în România. Fost ministru al Mediului: „România nu-și permite un sezon de plantare ratat”
Fostul ministru al Mediului, Apelor și Pădurilor Mircea Fechet a făcut, în ultimele zile, un apel public pentru menținerea și accelerarea programului național de împăduriri, pe care îl consideră prioritar față de orice dispută birocratică legată de PNRR. Mesajul a fost transmis într-o declarație în care fostul oficial a prezentat și un inventar al stadiilor proiectelor preluate și în curs de implementare.